Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Francijas pieteikums EGF/2010/015 FR/Peugeot) /* COM/2012/0461 final - 2012/ () */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā paredzēta Eiropas Globalizācijas pielāgošanās fonda (EGF) izmantošana ar elastības mehānisma starpniecību, ja šā ieguldījuma maksimālā summa finanšu shēmas attiecīgajās pozīcijās nepārsniedz EUR 500 miljonus gadā. EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. Francija 2010. gada 5. maijā iesniedza pieteikumu EGF/2010/015 FR/Peugeot, lai pēc darbinieku atlaišanām divās PSA Peugeot Citroën grupas filiālēs Francijā (Peugeot Citroën Automobiles un Sevelnord) saņemtu finansiālu ieguldījumu no EGF. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka šai regulā noteiktie finansiāla ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF atsauces numurs || EGF/2010/015 Dalībvalsts || Francija 2. pants || a) Galvenais uzņēmums || PSA Peugeot Citroën Piegādes un pakārtotās ražošanas uzņēmumi || 0 Pārskata periods || 1.11.2009. – 28.2.2010. Datums, kad sāk sniegt individualizētos pakalpojumus || 1.1.2009. Pieteikuma iesniegšanas datums || 5.5.2010. Atlaisto darbinieku skaits pārskata periodā || 649 Atlaisto darbinieku skaits pirms un pēc pārskata perioda || 1440 Kopējais atlaisto darbinieku skaits || 2089 Atlaisto darbinieku skaits, uz kuriem attiecas atbalsts || 2089 Individualizēto pakalpojumu izmaksas (EUR) || 18 352 056 Izdevumi saistībā ar EGF izmantošanu[3] (EUR) || 32 047 Izdevumi saistībā ar EGF izmantošanu (%) || 0,17 Kopējais budžets (EUR) || 18 384 103 EGF ieguldījums (65 %) (EUR) || 11 949 666 1. Pieteikums tika iesniegts Komisijai 2010. gada 5. maijā, un 2012. gada 13. aprīlī tika iesniegta pēdējā papildu informācija. 2. Pieteikums atbilst Regulas (EK) Nr. 1927/2006 2. panta a) punktā noteiktajiem EGF izmantošanas kritērijiem, un tas tika iesniegts laikus, t.i., desmit nedēļu laikā, kā noteikts minētās regulas 5. pantā. Saikne starp darbinieku atlaišanām un nozīmīgām strukturālām pārmaiņām pasaules tirdzniecības modeļos globalizācijas ietekmē vai starp darbinieku atlaišanām un pasaules finanšu un ekonomikas krīzi 3. Lai atklātu saikni starp darbinieku atlaišanām un pasaules finanšu un ekonomikas krīzi, Francija norāda, ka šī krīze, pavājinot izaugsmes perspektīvas un samazinot kreditēšanas iespējas, radīja iedzīvotājiem bažas attiecībā uz viņu nodarbinātības drošību un pamudināja viņus atlikt transportlīdzekļa iegādi. Vienlaikus, ņemot vērā ekonomiskā stāvokļa pasliktināšanos, arī uzņēmumi kopumā samazināja savus ieguldījumus un attiecīgi arī neveica sava autoparka atjaunināšanu. Tādējādi, neraugoties uz atsevišķu dalībvalstu ieviestajiem pagaidu pasākumiem (piemēram, lūžņos nodošanas programmām), Eiropas autotirgus – īpaši Rietumeiropas autotirgus, kas ir PSA Peugeot Citroën grupas nozīmīgākais tirgus[4] , – 2008. gada otrajā pusgadā krasi samazinājās, piedzīvojot vieglo automobiļu un vieglo kravas automobiļu reģistrācijas kritumu Eiropā (18 Rietumeiropas valstīs) par 10,7 % 2008. gada trešajā ceturksnī un par 17 % 2008. gada ceturtajā ceturksnī salīdzinājumā ar iepriekšējo gadu. Automobiļu pārdošanas kritums sakarā ar pasaules finanšu un ekonomikas krīzi tieši ietekmēja PSA Peugeot Citroën grupas ekonomiskos rādītājus, un tā 2008. gadā piedzīvoja zaudējumus EUR 344 miljonu apmērā, lai gan tā paša gada pirmā pusgada beigās grupa vēl strādāja ar peļņu (EUR 731 miljons). Lai pārvarētu šo konjunktūras krīzi, PSA Peugeot Citroën grupa vispirms ievērojami samazināja pagaidu darbinieku izmantošanu un ieviesa pagaidu pasākumus (piemēram, darba laika izteikšana gada ciklā, daļējs bezdarbs), lai, samazinot ražošanu, tomēr saglabātu darbavietas saviem pastāvīgajiem darbiniekiem. Kad izrādījās, ka šie pasākumi iepretim automobiļu pārdošanas samazinājumam nav pietiekami, PSA Peugeot Citroën grupa izvēlējās ieviest plānu, aicinot brīvprātīgi aiziet no darba. 4. Turklāt, atbildot uz iepriekšējiem pieteikumiem saistībā ar automobiļu nozari[5] [6], Komisija jau ir atzinusi, ka šo nozari krīze, kas ir ekonomikas palēnināšanās pamatā, ir skārusi īpaši, jo 60-80 % no Eiropā pārdotajiem jaunajiem automobiļiem (atkarībā no dalībvalsts) tiek iegādāti uz kredīta[7]. Salīdzinot ar iepriekšējo gadu, 2009. gada otrajā ceturksnī bija vērojams Eiropas Savienībā saražoto automobiļu kopskaita samazinājums par 39,5 %. Krīze smagi skāra galvenos Eiropas autoražotājus un to piegādātājus[8]. Atlaisto darbinieku skaits un atbilstība 2. panta a) punkta kritērijiem 5. Francija pieteikumu iesniedza saskaņā ar izmantošanas kritēriju Regulas (EK) Nr. 1927/2006 2. panta a) punktā, respektīvi, EGF ieguldījumu piešķir, ja notiek vismaz 500 štata vietu samazināšana 4 mēnešu laikā uzņēmumā, kurš atrodas kādā dalībvalstī, ieskaitot darbiniekus, ko atlaiž konkrētā uzņēmuma piegādes uzņēmumos vai pakārtotās ražošanas uzņēmumos. 6. Pieteikumā norādīta 649 PSA Peugeot Citroën grupas darbinieku atlaišana 4 mēnešu pārskata periodā, t.i., no 2009. gada 1. novembra līdz 2010. gada 28. februārim. Pieteikumā norādīta arī vēl citu 1440 darbinieku atlaišana PSA Peugeot Citroën grupā atbilstīgi minētajam atlaišanas plānam, kas pamatojas uz brīvprātīgu aiziešanu no darba, taču šī atlaišana notika ārpus pārskata perioda. Atlaisto darbinieku kopējais skaits šajā gadījumā aprēķināts saskaņā ar Regulas (EK) Nr. 1927/2006 2. panta otrās daļas pirmo ievilkumu. Paskaidrojums par minēto atlaišanu neparedzamību 7. Francijas iestādes uzsver, ka starptautiskā finanšu krīze PSA Peugeot Citroën grupā ir izraisījusi pēkšņu automobiļu ražošanas plānu samazinājumu. Grupas pārdošanas apjomi palielinājās 2007. gadā (par 1,7 % pirmajā pusgadā un par 6,2 % otrajā pusgadā salīdzinājumā ar to pašu laikposmu iepriekšējā gadā). Tādējādi tā rēķinājās ar līdzīgu pozitīvu tendenci arī 2008. gadā. Tomēr pasaules finanšu un ekonomikas krīze, kuras iestāšanās un sekas nebija paredzamas, pilnībā sagrāva grupas cerības, un tā šādam scenārijam nebija sagatavojusies. Uzņēmumi, kuros atlaisti darbinieki, un darbinieki, kam paredzēts atbalsts 8. Pieteikums attiecas uz 649 atlaišanām divās PSA Peugeot Citroën grupas filiālēs (Peugeot Citroën Automobiles un Sevelnord). Uzņēmumu nosaukumi || Atlaisto darbinieku skaits pārskata periodā Peugeot Citroën Automobiles || 630 Sevelnord || 19 Kopā || 649 Atbilstīgi Regulas (EK)Nr. 1927/2006 3.a panta b) punktam atbalsta pasākumi attiecas ne tikai uz pārskata periodā atlaistajiem darbiniekiem, bet arī uz 1440 darbiniekiem, kurus minētie uzņēmumi atlaida pirms un pēc minētā perioda saskaņā ar atlaišanas plānu, kas pamatojas uz brīvprātīgu aiziešanu no darba. Tādējādi kopējais to darbinieku skaits, kuri var saņemt līdzfinansēto saskaņoto individualizēto pakalpojumu paketi, ir 2089. 9. Šie darbinieki iedalāmi šādi. Kategorija || Skaits || Procentuālā daļa Vīrieši || 1623 || 77,69 Sievietes || 466 || 22,31 ES pilsoņi || 2028 || 97,08 Trešo valstu valstspiederīgie || 61 || 2,92 15-24 gadi || 13 || 0,62 25-54 gadi || 1208 || 57,83 55-64 gadi || 868 || 41,55 > 64 gadi || 0 || 0,00 10. No šiem darbiniekiem 108 (5,2 %) ir kāda ilglaicīga veselības problēma vai invaliditāte. 11. Iedalījums profesionālajā ziņā ir šāds. Kategorija || Skaits || Procentuālā daļa Vadība || 344 || 16,47 Darbinieki, tehniķi un priekšstrādnieki || 494 || 23,65 Strādnieki || 1251 || 59,89 12. Saskaņā ar Regulas (EK) Nr. 1927/2006 7. pantu Francija ir apliecinājusi, ka ir piemērota sieviešu un vīriešu līdztiesības un nediskriminēšanas politika un ka tā tiks piemērota arī dažādajos EGF izmantošanas posmos, jo īpaši saistībā ar piekļuvi EGF. Attiecīgās teritorijas un tās iestāžu un ieinteresēto personu raksturojums 13. Šajā pieprasījumā minētās atlaišanas ir skārušas desmit Francijas reģionus, kas lielākoties atrodas Francijas ziemeļos. Tomēr brīvprātīgā aiziešana no darba ir īpaši skārusi Bretaņu (32 % no brīvprātīgās aiziešanas gadījumiem), Ildefransu (25 %) un Franškontē (13 %). 14. Kompetentā iestāde ir Darba, nodarbinātības un veselības ministrija, un jo īpaši Nodarbinātības un profesionālās apmācības ģenerālpārstāvniecība. Citas ieinteresētās personas vietējā līmenī ir reģionālie direktori, kas atbild par uzņēmumiem, konkurenci, patērētājiem, darbu un nodarbinātību, kā arī to teritoriālās vienības. Arī pati PSA Peugeot Citroën grupa ir svarīga ieinteresētā persona, kas koordinēs pasākumus. Gaidāmā atlaišanas ietekme uz nodarbinātību vietējā mērogā, reģionā un valstī 15. PSA Peugeot Citroën grupas plāns par brīvprātīgu aiziešanu no darba attiecas galvenokārt uz šādiem četriem Francijas reģioniem (pēc ietekmes apjoma): – Bretaņa (1473 atlaišanas). Rennes ražotne atrodas nodarbinātības zonā, kur bezdarba līmenis ir zem valsts vidējā rādītāja (2011. gadā attiecīgi 7 % un 9,3 %), taču PSA Peugeot Citroën grupa tajā ir galvenais darba devējs; – Franškontē (803 atlaišanas). Sochaux un Vesoul ražotnes atrodas nodarbinātības zonā, kur bezdarba līmenis (2011. gadā 12,2 %) ievērojami pārsniedz valsts vidējo rādītāju. Ekonomikas krīze šo zonu, kas vēsturiski ir rūpnieciskās ražošanas un jo īpaši autoražošanas zona, ir skārusi smagi; – Ildefransa (515 darbinieki). Ildefransas ražotnes atrodas nodarbinātības zonā, kur bezdarba līmenim (2011. gadā 8,4 %) ir tendence būt zem kontinentālās Francijas vidējā rādītāja, taču tajā nodarbinātība rūpniecībā samazinās noteiktāk nekā citos Francijas reģionos. Laikā no 1999. līdz 2008. gadam nodarbinātība rūpniecībā Ildefransā ik gadu samazinājās vidēji par 2,5 %, bet visā pārējā Francijā – par 1,4 %[9]; – Elzasa (428 atlaišanas). Mulhouse ražotne atrodas nodarbinātības zonā, ko bezdarbs skar ievērojami (2011. gadā 11,5 %). Nodarbinātība rūpniecībā tajā samazinās strauji (−4,7 % laikā no 2003. līdz 2007. gadam). PSA Peugeot Citroën grupa ir galvenais darba devējs šajā reģionā; – Lorēna (400 atlaišanas). Metz un Tremery ražotnes atrodas nodarbinātības zonā, kur bezdarba līmenis (2011. gadā 10,5 %) pārsniedz valsts vidējo rādītāju. Tajā galvenokārt nodarbojas ar pakalpojumiem, taču nodarbinātība rūpniecībā tajā samazinās pastāvīgi (−1,76 % laikā no 2003. līdz 2007. gadam) PSA Peugeot Citroën grupa ar savām divām ražotnēm ir galvenais privātais darba devējs šajā reģionā. 16. PSA Peugeot Citroën grupas plāns par brīvprātīgu aiziešanu no darba mazākā mērā ir skāris arī šādus reģionus: Ziemeļfrancija-Padekalē (142 darbinieki), Pikardija (50 darbinieki), Lejasnormandija (37 darbinieki), Overņa (16 darbinieki) un Vidusfrancija (3 darbinieki). 17. Nodarbinot vairāk nekā 1000 darbinieku, PSA Peugeot Citroën grupas filiālei Peugeot Citroën Automobiles saskaņā ar Darba likumu kodeksa L1233-84. pantu ir pienākums veicināt šo reģionu atjaunošanu. Tas nozīmē, ka uzņēmums dos ieguldījumu jaunu darbību un jaunu darbavietu radīšanā, lai samazinātu atlaišanu ietekmi šajos reģionos. Finansējamā saskaņotā individualizēto pakalpojumu pakete, paredzamo izmaksu sadalījums un papildināmība ar struktūrfondu finansētām darbībām 18. Plānā par brīvprātīgu aiziešanu no darba, ko PSA Peugeot Citroën grupa ieviesa no 2009. gada 1. janvāra, noteiktais mērķis bija palīdzēt 5100 darbiniekiem, uz kuriem šis plāns attiecās. Katrs no šiem darbiniekiem līdz 2010. gada 31. martam varēja izvēlēties vienu no turpmākajām iespējām: 1) profesionāls vai personisks projekts. Šī iespēja attiecas uz darbiniekiem, kuriem pārkvalificēšanās process jau tuvojas noslēgumam (piemēram, tiem, kas jau zina, kādā jomā vai kur turpmāk strādās), bet kuriem šā mērķa sasniegšanai vajadzīgs tūlītējs atbalsts (no viena līdz trim mēnešiem). Šis atbalsts ir konsultācijas, apmācības vai palīdzība uzņēmuma veidošanai vai uzņēmējdarbības atsākšanai. Profesionālo vai personisko projektu izvēlējās 113 darbinieki; 2) pārkvalificēšanās atvaļinājums. Šī iespēja attiecas uz darbiniekiem, kuriem, brīvprātīgi aizejot no darba, vēl nav konkrētu pārkvalificēšanās plānu un kuri līdz pat 9 mēnešus vēlas saņemt palīdzību pārkvalificēties, konsultācijas, profesionālo orientāciju vai palīdzību uzņēmuma veidošanai vai uzņēmējdarbības atsākšanai. Pārkvalificēšanās atvaļinājumu izvēlējās 1369 darbinieki; 3) uzņēmuma veidošana vai uzņēmējdarbības atsākšana. Šī iespēja attiecas uz darbiniekiem, kuriem pārkvalificēšanās nozīmē uzņēmuma veidošanu vai uzņēmējdarbības atsākšanu un kuriem šajā jomā atbalsts nav vajadzīgs. Uzņēmuma veidošanas vai uzņēmējdarbības atsākšanas iespēju izvēlējās 607 darbinieki; 4) brīvprātīga pensionēšanās; 5) atbalsts, lai atgrieztos izcelsmes valstī; 6) atbalsts iekšējai mobilitātei; 7) atbalsts ilgtermiņa atvaļinājumam. EGF izmantošanas pieteikumā paredzēts atbalsts kopā 2089 darbiniekiem, kuri izvēlējušies trīs pirmās no iepriekš aprakstītajām iespējām, proti, profesionālu vai personisku projektu (113 darbinieki), pārkvalificēšanās atvaļinājumu (1369 darbinieki) un uzņēmuma veidošanu vai uzņēmējdarbības atsākšanu (607 darbinieki). Par pārkvalificēšanās atvaļinājumu Darba likumu kodeksa L1233-71. pantā noteikts, ka uzņēmumam, kas nodarbina vairāk nekā 1000 personu, ir pienākums piedāvāt tajā definētos pasākumus ne mazāk kā 4 mēnešus un ne vairāk kā 9 mēnešus. Saskaņā ar minēto tiesību aktu laika posms starp piekto un devīto mēnesi nav obligāts, un tajā var saņemt EGF ieguldījumu atbilstīgi regulas par fonda izveidi 6. panta 1. punktam. PSA Peugeot Citroën grupa nolēma piedāvāt šo pasākumu ne ilgāk kā 9 mēnešus atbilstīgi konkrētā darbinieka amatam, darba stāžam un darbavietas atrašanās vietai. Pieteikumā nav paredzēts nekāds ieguldījums saistībā ar pārkvalificēšanās atvaļinājumu pirmajos četros programmas darbības mēnešos, kas atbilst minimālajam likumā noteiktajam ilgumam, kā arī ir izslēgti visi laika posmi, kuros uz darbiniekiem attiecas paziņojums par atlaišanu. 19. Tiek piedāvāti turpmāk aprakstītie pasākumi, kuri visi kopā ietilpst saskaņotajā individualizēto pakalpojumu paketē ar mērķi panākt attiecīgo 2089 darbinieku iekļaušanos darba tirgū no jauna. – Nodarbinātības mobilitātes grupas. Šajās 24 grupās sniedz profesionālās orientācijas konsultācijas attiecībā uz darba meklēšanu un apmācību piedāvājumu, nodrošina piekļuvi apmācībām un sniedz konsultācijas par uzņēmumu veidošanu (piemēram, par finansējuma meklēšanu un attīstības plāna izveidi, sniedz ievadu uzņēmuma vadībā utt.). Šajās grupās ietilpst PSA Peugeot Citroën grupas darbinieki, un tās vada ārēji konsultanti no konsultāciju uzņēmumiem. To darbību koordinē un nodrošina centrālā vienība. Grupu pakalpojumus piedāvā visiem darbiniekiem, uz kuriem attiecas EGF atbalsts. – Apmācības saistībā ar pārkvalificēšanās atvaļinājumu. Darbinieki, kuri izvēlējās pārkvalificēšanās atvaļinājumu, saņem savām vajadzībām pielāgotu apmācību, ko nosaka nodarbinātības mobilitātes grupās (piemēram, datorkursus, angļu valodas kursus utt.). Šo apmācību ilgums var pārsniegt pārkvalifikācijas atvaļinājumam paredzētos 9 mēnešus, ja tās ir iekļautas pārkvalificēšanās grupas apstiprinātā mācību plānā. – Apmācības saistībā ar profesionālu vai personisku projektu. Darbinieki, kuri izvēlējās profesionālu vai personisku projektu, saņem apmācības sava projekta īstenošanai (piemēram, galdniecībā, ergonomijas metodēs, dekoratīvajā krāsošanā utt.). – Apmācības saistībā ar uzņēmuma veidošanu vai uzņēmējdarbības atsākšanu. Darbinieki, kuri izvēlējās uzņēmuma veidošanu vai uzņēmējdarbības atsākšanu, saņem apmācības sava projekta īstenošanai (piemēram, grāmatvedības kursus, uzņēmuma vadības kursus utt.). – Pārkvalificēšanās atvaļinājuma pabalsts. Šis ikmēneša pabalsts, kas tiek maksāts līdz pārkvalificēšanās atvaļinājuma beigām, ir 65 % no darbinieka pēdējās algas. To aprēķina, balstoties uz darbinieku aplēsto pilna laika līdzdalību aktīvajos darba tirgus pasākumos. Ja šī līdzdalība ir mazākā apjomā, EGF piešķir darbiniekiem pabalstu, ko aprēķina procentuāli to faktiskajai līdzdalībai. – Atbalsts uzņēmuma izveidei. Šo pasākumu piedāvā gan darbiniekiem, kuri izvēlējās profesionālu vai personisku projektu, gan arī tiem, kas izvēlējās pārkvalificēšanās atvaļinājumu. Atbilstīgi attiecīgo darbinieku vajadzībām tas ir šāds: – maksājums EUR 6000 apmērā, ko izmaksā divos pārskaitījumos (pirmo pusi, uzrādot apliecinājumu par uzņēmuma izveidi vai uzņēmējdarbības atsākšanu, bet pārējo – uzrādot apliecinājumu, ka uzņēmums joprojām faktiski darbojas (uzņēmējdarbība joprojām notiek) sešus mēnešus pēc reģistrācijas); – vietējs pabalsts nodarbinātībai EUR 2000 apmērā, ja uzņēmuma izveide vai uzņēmējdarbības atsākšana notiek tajā nodarbinātības zonā, kurā pirms tam uzņēmumā strādājis PSA Peugeot Citroën grupu atstājušais darbinieks; – pabalsts nodarbinātības atbalstam EUR 1000 apmērā par katru izveidoto pilna laika darbavietu, nepārsniedzot divas darbavietas; – atmaksājams aizdevums EUR 15 000 apmērā ar nulles procentu likmi. Šā pasākuma izmaksas tiek lēstas EUR 2900 apmērā. Tās ietver administratīvās izmaksas un aizņēmuma procentus, ko uzņēmumam aprēķina attiecīgā kredītiestāde. 20. Izdevumi saistībā ar EGF izmantošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz pieteikuma sagatavošanas, pārvaldības, informēšanas un reklāmas, kā arī uz līdzekļu izmantošanas kontroles pasākumiem. Francijas ierosinātie informēšanas pasākumi ietver vairāku rakstu par pieteikumu EGF ieguldījuma saņemšanai publicēšanu PSA Peugeot Citroën grupas medijos un iekšējā tīklā cilvēkresursu sadaļā, kā arī plakātu izlikšanu par fondu grupas uzņēmumos. Komisijas veidoti plakāti un brošūras par EGF izmantošanu ir izplatīti arī vietējos informācijas punktos un nodarbinātības mobilitātes grupās. Francijas priekšlikumā paredzēta arī ārēja paziņojuma izplatīšana pēc tam, kad pieteikumu būs apstiprinājusi Komisija. Tāpat Francijas iestādes paskaidro – pārvaldības un kontroles pasākumiem paredzēto summu nelielais apjoms skaidrojams ar to, ka tajās nav ietverti pasākumi, kuri tām ir jāveic valsts vārdā jebkurā gadījumā. 21. Individualizētie pakalpojumi, kurus piedāvā Francijas iestādes, ir aktīvi darba tirgus pasākumi, kas ir saskaņā ar Regulas (EK) Nr. 1927/2006 3. pantā definētajām atbilstīgajām darbībām. Pēc Francijas iestāžu aprēķiniem šo pakalpojumu kopējās izmaksas ir EUR 18 352 056 un izdevumi saistībā ar EGF izmantošanu ir EUR 32 047 (jeb 0,17 % no kopējās summas). Kopējais ieguldījums, kas pieprasīts no EGF, ir EUR 11 949 666 (jeb 65 % no kopējām izmaksām). Darbības || Aplēstais attiecīgo darbinieku skaits || Aplēstās izmaksas par vienu attiecīgo darbinieku (EUR) || Kopējās izmaksas (EGF un valsts līdzfinansējums) (EUR)[10] Individualizētie pakalpojumi (Regulas (EK) Nr. 1927/2006 3. panta pirmā daļa) Nodarbinātības mobilitātes grupas || 2089 || 981,43 || 2 050 206 Apmācības saistībā ar pārkvalificēšanās atvaļinājumu || 700 || 3684,59 || 2 579 213 Apmācības saistībā ar profesionālu vai personisku projektu || 68 || 3131,38 || 212 934 Apmācības saistībā ar uzņēmuma veidošanu vai uzņēmējdarbības atsākšanu || 304 || 3634,12 || 1 104 773 Pārkvalificēšanās atvaļinājuma pabalsts || 1080 || 5105,18 || 5 513 593 Atbalsts uzņēmuma izveidei || 924 || 7458,16 || 6 891 337 Starpsumma par individualizētiem pakalpojumiem || || 18 352 056 Izdevumi saistībā ar EGF izmantošanu (Regulas (EK) Nr. 1927/2006 3. panta trešā daļa) Sagatavošana un sekojums || || 17 047 Organizēšana, kontrole un datu izsekojamība || || 15 000 Starpsumma: izdevumi saistībā ar EGF izmantošanu || || 32 047 Kopējās paredzamās izmaksas || || 18 384 103 EGF finansējums (65 % no kopējām izmaksām) || || 11 949 666 22. Francija apstiprina, ka iepriekš aprakstītie pasākumi papildina struktūrfondu finansētās darbības, un garantē to, ka netiks piešķirts dubults finansējums, jo netiek saņemts nekāds cits Eiropas Savienības vai Francijas valsts atbalsts. Starp Francijas valsti un PSA Peugeot Citroën grupu noslēgtais nolīgums apliecina pienākumu garantēt to, ka dubults finansējums piešķirts netiks. Datums, kurā sākti vai plānots sākt individualizētos pakalpojumus attiecīgajiem darbiniekiem 23. Francija ir sākusi sniegt attiecīgajiem darbiniekiem individualizētos pakalpojumus, kas ietilpst saskaņotajā paketē, kura ierosināta EGF līdzfinansējuma saņemšanai, 2009. gada 1. janvārī, proti, datumā, kad attiecīgie darbinieki sāka izmantot visus pasākumus, kas paredzēti plānā par brīvprātīgu aiziešanu no darba. Tāpēc šajā datumā sākas periods, kurā var piemērot palīdzību, ko varētu piešķirt no EGF. Procedūras apspriedēm ar sociālajiem partneriem 24. Uzņēmuma centrālajai komitejai 2008. gada 2. decembrī bija ārkārtas sapulce, lai apspriestu PSA Peugeot Citroën grupas priekšlikumu plānam, ar kuru aicina brīvprātīgi aiziet no darba. Pēc tam 2009. gada laikā uzņēmuma centrālās komitejas sanāksmes notika vēl vairākas reizes, jo īpaši, lai novērtētu šā plāna īstenošanu un izdarītu secinājumus. Par pieteikuma iesniegšanu EGF ieguldījuma saņemšanai tika paziņots uzņēmuma centrālās komitejas sanāksmē 2010. gada 20. aprīlī. Arodbiedrības tika arī regulāri informētas par pasākumu īstenošanu. 25. Francijas iestādes apstiprināja, ka ir ievērotas valsts un Savienības tiesību aktos noteiktās prasības attiecībā uz kolektīvo atlaišanu. Informācija par darbībām, kas ir obligātas saskaņā ar valsts tiesību aktiem vai koplīgumiem 26. Attiecībā uz Regulas (EK) Nr. 1927/2006 6. pantā noteiktajiem kritērijiem Francijas iestādes savā pieteikumā: · apstiprina, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai koplīgumiem; · pierāda, ka pasākumi ir paredzēti, lai atbalstītu attiecīgos darbiniekus, nevis lai pārstrukturētu uzņēmumus vai nozares; · apstiprina, ka par atbilstīgajiem iepriekš minētajiem pasākumiem netiek saņemts atbalsts no citiem Savienības finanšu instrumentiem. Pārvaldības un kontroles sistēmas 27. Francija informē Komisiju, ka finansiālo ieguldījumu pārvaldīs Valsts nodarbinātības fonda (FNE) misija, kas ietilpst Darba, nodarbinātības un veselības ministrijas Nodarbinātības un profesionālās apmācības ģenerālpārstāvniecībā (DGEFP). Maksājumus pārvaldīs Finansēšanas, budžeta un pārvaldības dialoga misija (MFBDG), kas ietilpst attiecīgās ministrijas Finansēšanas, dialoga un pārvaldības kontroles departamentā. Revīziju un kontroli nodrošinās Kontroles misija (MOC), kas ietilpst minētās ministrijas Apmācību politikas un kontroles apakšdirektorātā. Apliecinājumus sniegs Valsts finanšu ģenerāldirektorāta Sertificēšanas centrs. Finansēšana 28. Pamatojoties uz Francijas pieteikumu, tiek ierosināts, ka EGF ieguldījums saskaņotajā individualizēto pakalpojumu paketē (tostarp izdevumos saistībā ar EGF izmantošanu) ir EUR 11 949 666, kas ir 65 % no kopējām izmaksām. Komisijas ierosinātais atbalsts no fonda ir pamatots ar Francijas iesniegto informāciju. 29. Ņemot vērā EGF finansiālā ieguldījuma maksimāli iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās summas apmērā; līdzekļi piešķirami finanšu shēmas 1.a kategorijā. 30. Ierosinātais ieguldījums ļaus nodrošināt vairāk nekā 25 % no EGF maksimālā gada apjoma, lai apmierinātu vajadzības pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 31. Ar šo priekšlikumu par EGF izmantošanu Komisija sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punktam, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskajā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Ja kāda no budžeta lēmējinstitūcijas abām iestādēm nepiekrīt, tiks sasaukta oficiāla trīspusēja sanāksme. 32. Komisija atsevišķi iesniedz līdzekļu pārveduma pieprasījumu, lai 2012. gada budžetā iekļautu īpašas saistību apropriācijas, kā paredzēts 2006. gada 17. maija Iestāžu nolīguma 28. punktā. Maksājumu apropriāciju avots 33. Apropriācijas EGF budžeta pozīcijā tiks izmantotas, lai segtu izdevumus 11 949 666 euro apmērā, kas vajadzīgi saskaņā ar šo pieteikumu. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Francijas pieteikums EGF/2010/015 FR/Peugeot) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[11] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[12] un jo īpaši tās 12. panta 3. punktu, ņemot vērā Eiropas Komisijas priekšlikumu[13], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuri zaudē darbu tādēļ, ka globalizācijas dēļ ir notikušas nozīmīgas strukturālas pārmaiņas pasaules tirdzniecības modeļos, un lai palīdzētu viņiem no jauna iekļauties darba tirgū. (2) Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma tika paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi. (3) Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir EUR 500 miljoni gadā. (4) Francija 2010. gada 5. maijā iesniedza pieteikumu EGF izmantošanai saistībā ar atlaišanām, kas notika PSA Peugeot Citroën grupā Francijā, sniedzot arī papildu informāciju; pēdējā papildu informācija tika sniegta 2012. gada 13. aprīlī. Šis pieteikums atbilst Regulas (EK) Nr. 1927/2006 10. pantā izstrādātajiem nosacījumiem finansiālā ieguldījuma noteikšanai. Tādēļ Komisija ierosina izmantot līdzekļus EUR 11 949 666 apmērā. (5) Tādējādi EGF būtu jāizmanto, lai sniegtu finansiālu ieguldījumu saistībā ar Francijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanās fondu (EGF), lai piešķirtu EUR 11 949 666 saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Saskaņā ar Regulas (EK) Nr. 1927/2006 3. panta trešo daļu. [4] Eiropas tirgū plašā nozīmē (30 valstis) Peugeot pārdošanas apjoms ir 74 % un Citroën pārdošanas apjoms ir 80 %. [5] COM(2011) 664, 13.10.2011., Priekšlikums Eiropas Parlamenta un Padomes lēmumam par EGF izmantošanu (Portugāles iesniegtais pieteikums EGF/2011/005 PT/Norte-Centro Automotive). [6] COM(2011) 420, 11.7.2011., Priekšlikums Eiropas Parlamenta un Padomes lēmumam par EGF izmantošanu (Francijas iesniegtais pieteikums EGF/2009/019 FR/Renault). [7] COM(2009) 104, 25.2.2009., “Reaģējot uz krīzi Eiropas autorūpniecībā”. [8] Uzņēmējdarbības un rūpniecības ģenerāldirektorāts, “Impact of the economic crisis on the manufacturing and construction industries – April 2009 update” (http://ec.europa.eu/enterprise/newsroom/cf/itemshortdetail.cfm?lang=fr&tpa_id=0&item_id=3437). [9] “Industrie francilienne: des emplois plus qualifiés et moins industriels”, INSEE, 2011. gada decembris (http://www.insee.fr/fr/insee_regions/idf/themes/alapage/alap378/alap378.pdf). [10] Kopsummas neatbilst sakarā ar noapaļošanu. [11] OV C 139, 14.6.2006., 1. lpp. [12] OV L 406, 30.12.2006., 1. lpp. [13] OV C […], […], […]. lpp.